jkorsvik/nowiki_second_scrape_merged huggingface dataset:
Llywelyn den store

Llywelyn den store (walisisk: Llywelyn Fawr; IPA: ɬəˈwɛlɨn; født ca. 1172, død 11. april 1240) eller Llywelyn ab Iorwerth var prins (tywysog) av Kongedømmet Gwynedd i det nordlige Wales og de facto hersker over mesteparten av Wales. Han har også blitt kalt Llywelyn I av Wales og Llywelyn II av Gwynedd, og gjennom en kombinasjon av krig og diplomati dominerte han Wales i førti år.
Da Llywelyn var ung ble Gwynedd styrt av to av hans onkler, som hadde delt kongedømmet mellom seg etter Llywelyns farfar Owain Gwynedd døde i 1170. Llywelyns far Iorwerth Drwyndwn var Owains eldste gjenlevende ektefødte sønn, så Llywelyn kunne med rette kreve tronen i Gwynedd, og begynte som ung et felttog for å vinne makten i riket. I 1200 var han den eneste gjenværende herskeren av Gwynedd, og samme år inngikk han en avtale med kong Johan av England, og Llywelyn hadde et godt forhold til Johan de neste ti årene. I 1205 giftet han seg med Johans datter Joan, og da Johan i 1208 arresterte Gwenwynwyn ab Owain av Powys, brukte Llywelyn anledningen til å annektere den sørlige delen av Powys. I 1210 brøt relasjonene mellom Llywelyn og Johan sammen, og det følgende året invaderte Johan Gwynedd. Llywelyn ble tvunget til å forhandle, og måtte gi fra seg alle landområdet øst for elva Conwy, men ved å alliere seg med andre walisiske prinser fikk han dem tilbake det følgende året. Siden allierte han seg med baronene som tvang Johan til å undertegne Magna Carta i 1215. I 1216 var han den dominerende herskeren i Wales, og arrangerte det året en forsamling i Aberdyfi for å dele ut landområder til de andre walisiske prinsene.
Etter kong Johans død inngikk Llywelyn Worcester-traktaten med Johans etterfølger Henrik III av England i 1218. I løpet av de neste femten årene var Llywelyn ofte involvert i konflikter med de engelske fyrstene i grenseområdene mellom England og Wales og noen ganger også med den engelske kongen, men han inngikk også allianser med flere av fyrstene i grenseområdet. Middle-freden i 1234 ble slutten på Llywelyns krigføring, siden freden som opprinnelig var satt til å vare to år, stadig ble forlenget med ett år helt fram til slutten av Llywelyns regjeringstid. Han holdt sin stilling i Wales fram til sin død i 1240, og ble da etterfulgt av sin sønn Dafydd ap Llywelyn.


== Referanser ==


== Eksterne lenker ==
(en) Llywelyn Fawr – kategori av bilder, video eller lyd på Commons
Grigorios Spandidakis

Grigorios Spandidakis (født 1909 i Rethymno, død 1996 i Athen, Hellas) var en gresk offiser.
Spandidakis kjempet under den gresk-italienske krigen i Midtøsten og senere under den greske borgerkrigen fra 1946 til 1949. Han var medlem av den greske generalstaben fra 1965 til 1967. ved utbruddet av det militære kuppforsøket i Hellas den 21. april 1967, ble Spandidakis først arrestert av kuppmakerne, men han ble senere overtalt til å samarbeide med dem. Spandidakis prøvde å styrte militærjuntaen som hadde tatt over makten i Hellas i 1964, og eksil i Italia fulgte etter denne fiaskoen. Da den greske militærjuntaen hadde klappet sammen i 1974, ble Spandidakis stilt for retten og dømt til livsvarig fengsel for sin rolle i statskupp mot militærjuntaen, men han løslatt på grunn av dårlig helse. Han døde i Athen i 1996, 87 år gammel.
Xiahou Yuan

Xiàhóu Yuān (tradisjonell kinesisk: 夏侯淵; forenklet kinesisk: 夏侯渊; død 219), stilnavn Miaocai (妙才) var en kinesisk general som tjente under Han-statsministeren Cao Cao på slutten av Han-dynastiet i perioden før de tre rikers tid i Kinas historie. Hans fetter Xiahou Dun var også en av Cao Caos offiserer. Han ble drept under slaget ved Dingjunshan mot Liu Beis general Huang Zhong i 219, og fikk tittelen Marki Min (愍侯), eller sympatisk marki.


== Litteratur ==
Rafe de Crespigny: A biographical dictionary of Later Han to the Three Kingdoms (23–220 AD). Brill. 2007, p. 883. ISBN 978-90-04-15605-0.
Xiahou Dun

Xiahou Dun (tradisjonell kinesisk: 夏侯惇; forenklet kinesisk: 夏侯惇, pinyin: Xiàhóu Dūn; født i landet Qiao - nå Bozhou i provinsen Anhui, død 13. juni 220), stilnavn Yuanrang (元讓) var en kinesisk general som tjente under krigsherren og Hàn-statsministeren Cao Cao før og i de tre rikers tid i Kinas historie. 


== Liv og virke ==


=== Familie og bakgrunn ===
Xiahou Dun drepte som fjortenåring en mann som hadde fornærmet hans lærer. Hans voldsomme temperament var allerede da forlengst viden kjent. 
Hans fetter Xiahou Yuan ble i likhet med ham også en av Cao Caos offiserer. Cao Caos far, Cao Song, var også opprinnelig et medlem av Xiahou-klanen, men ble adoptert av evnukken Cao Teng. Det var følgelig slektskap mellom Cao Cao og xiahouene. 


=== Hærfører ===
I 190 sluttet Xiahou Dun seg til krigsherren Cao Cao og deltok med ham i kampene mot Dong Zhuo, som hadde tatt den unge keiser Xian som gissel.
Takket være sin krigsinnsats i de første slagene mot Dong Zhuo og i slaget ved Yanzhou ble han utnevnt av Cao Cao til kommandant. Men som kommandant måtte han i 194 bli tilbake i byen Puyang mens Cao Cao gikk til kamp mot og beseiret guvernør Tao Qian, mannen som hadde drept hans far Cao Song. Ikke desto mindre klarte Xiahou Dun å beseire Tao Qians general Cao Bao.
Xiahou Dun ble en av Cao Caos fremste generaler, og han støttet sin herre i felttogene mot Lü Bu, Sun Quan og Liu Bei. 
Xiahou Dun mistet sitt venstre øye i slaget ved Xiapi mot Lü Bu i 198, og ble siden kjent blant soldatene som blinde Xiahou. Dette tilnavnet irriterte ham. Forestillingen om Dūn som en enøyd kriger ble senere populær på grunn av Luo Guanzhongs historiske roman Beretningen om de tre kongedømmer fra 1300-tallet, hvor det blir sagt at han dro ut pilen som den fiendtlige generalen Cao Xing hadde skutt mot øyet hans og spiste sitt eget øyeeple for å skape frykt hos sine motstandere.
Etter Cao Caos død i 220 tvang hans sønn og arving Cao Pi den siste Han-keiseren til å abdisere, og etablerte Wei-dynastiet. Han utnevnte Xiahou Dun til overgeneral. Men få måneder etter ble Xiahou Dun syk og døde.


== Litteratur ==
Rafe de Crespigny: A biographical dictionary of Later Han to the Three Kingdoms (23–220 AD). Brill. 2007, p. 883. ISBN 978-90-04-15605-0.
Helen McCrory

Helen Elizabeth McCrory (født 17. august 1968 i London, død 16. april 2021 i London) var en britisk skuespiller som hadde rollen som Cherie Blair i filmene The Queen og The Special Relationship, samt Narcissa Malfang i de tre siste filmene i Harry Potter-serien. Hun hadde også rollen som Clair Dowar i James Bond-filmen Skyfall. Hun er også kjent for sin rolle som Polly Gray i serien Peaky Blinders (TV-serie)
I 2007 giftet hun seg med skuespilleren Damian Lewis og sammen fikk de to barn.31. desember 2016 ble McCrory utnevnt til offiser av Den britiske imperieordenen (OBE) for sin innsats innen skuespill.


== Referanser ==


== Eksterne lenker ==
(en) Helen McCrory – kategori av bilder, video eller lyd på Commons 
(en) Helen McCrory på Internet Movie Database 
(sv) Helen McCrory i Svensk Filmdatabas 
(da) Helen McCrory på Filmdatabasen 
(da) Helen McCrory på Scope 
(fr) Helen McCrory på Allociné 
(en) Helen McCrory på AllMovie 
(en) Helen McCrory hos Rotten Tomatoes 
(en) Helen McCrory hos The Movie Database 
(en) Helen McCrory hos Internet Broadway Database 
(en) Helen McCrory hos Behind The Voice Actors
Likebeint trekant

En likebeint trekant er en trekant der to av sidene er like lange og to av vinklene er like store. Høyden deler den i to like rettvinklede trekanter.


== Formler ==
Disse formlene er nok ikke like effektive som de er med en likesidet trekant, men det er imidlertid mulig å forenkle noen av dem. Her er g grunnlinje, h høyde og s lengden på de to like sidene.


== Likebeint trekant i andre figurer ==
En rett pyramides sider er, hvis vi ser vekk i fra grunnflaten, alltid likebeinte.
En rombe inneholder alltid to likebeinte trekanter.


== Se også ==
Trekant
Likesidet trekant
Vaisigano

Vaisigano er et av Samoas elleve distrikter. Det ligger i den vestre enden av øya Savai'i, og grenser til Gaga'ifomauga i øst og Satupa'itea i sør. Vaisigano har et areal på 178 km², og hadde i folketellinga i 2001 ei befolkning på 6 643.
N’ Albert

«N' Albert» var en norsk stripe-tegneserie, tegnet av Kjell Aukrust, som gikk fast i stort sett hvert nummer av Mannskapsavisa fra 25. oktober 1951 til 6. januar 1969. Riktig nok dukket stripeserien opp en gang til i Mannskapsavisa, den 23. juni 1969, men da som opptrykk av en tidligere stripe.
Tittelpersonen, «N' Albert», er en norsk marinesoldat. Han er en lur, men uheldig kar. Serien spenner fra crazy-komikk til mer tørrvittige bemerkninger. Detaljene i tegningene er viktige i serien - selve poenget er ofte ikke nyskapende, men i detaljene finnes ofte mange komiske elementer - som måten noen faller på når de sklir»Tegneserien «N' Albert» hadde ikke noe navn da den første gang dukket opp i Mannskapsavisa i oktober 1951. Det ble lyst ut en navnekonkurranse og i mars 1952 kom den første stripen med tegneserien navngitt som "N'Albert". Brigade 521 på Heistadmoen hadde sendt inn navneforslaget. Stripeserien besto stort sett av 4 ruter, med sluttpoenget i siste rute.
«N' Albert» er opphavet til «Albertprisen», leiravisenes årlige «Oscar»-tildeling. Prisen ble innført i 1952.


== Referanser ==
Stiftung Preußische Seehandlung

Stiftung Preußische Seehandlung er en tysk stiftelse med sete i Berlin, som ble grunnlagt i den 18. juli 1983. Dens formål er å fremme vitenskapelige arbeider som belønnes med en prisutdeling. Stiftelsen gir stipender til forfattere fra Øst-Europa, støtte til forskningsprosjekter og bokutgivelser, økonomisk bistand til muséene i Berlin, og arrangerer den årlige utdelingen av Teaterprisen i Berlin under Teaterfestivalen i Berlin.
Fokus for stiftelsen er arbeider innenfor Preussens og Brandenburgs historie. Stiftelsen deler videre ut Friedlieb-Ferdinand-Runge prisen, Berlins litteraturpris, og – sammen med Senatsverwaltung für Wissenschaft, Forschung und Kultur siden 1993, Rahel-Varnhagen-von-Ense-medaljen.


== Eksterne lenker ==
Stiftelsens hjemmesideLiteratur von und über Stiftung Preußische Seehandlung i Katalog der Deutschen Nationalbibliothek
Ukiyo-e

Ukiyo-e (med japanske skrifttegn 浮世絵, «bilder av den (forbi)flytende verden») er en tradisjonell, japansk kunstretning som er kjennetegnet av sjangermotiver og bildeframstillinger av hverdagslivet. Ukiyo-e omfatter særlig tresnitt, men også malerier.


== Historikk ==
Under påvirkning av kinesiske «steintrykk» begynte enkelte japanske kunstnere på 1600-tallet å lage tresnitt, først i svart-hvitt, seinere på 1700-tallet i lysende farger, med hverdagsmotiv. Den største produksjonen foregikk da og rundt byen Edo, som hadde tatt over som kulturell hovedstad i Japan, og tresnittene utviklet seg til å bi Edoperiodens viktigste kunstuttrykk sammen med kabukiteateret. Populære motiv var natur, shunga (erotiske scener), portretter av først og fremst kabuki-skuespillere, geishaer og kurtisaner, og illustrasjoner av bylivet og menneskene der. Mange motiv er hentet fra bordellstrøket Yoshiwara, der tresnittene av datidas kjendiser var svært populære.Ukiyo-e-tresnitt av kunstnere som Harunobu, Hiroshige, Hokusai og Utamaro, sammen med japansk kunsthåndverk, ble høyeste mote og fikk stor innflytelse på den europeiske kunsten sist på 1800-tallet.


== Se også ==
Shunga, Ukiyo-e-bilder med erotisk innhold
Sjangermalerier, malerier med motiver fra dagliglivet


== Referanser ==


== Eksterne lenker ==
(en) Ukiyo-e – kategori av bilder, video eller lyd på Commons 
(en) 浮世絵 – galleri av bilder, video eller lyd på Commons
Upolu

Upolu er ei øy i Samoa, forma av en massiv basaltisk skjoldvulkan i det vestlige Stillehavet. Øya er 75 km lang, med et areal på 1 125 km², og er den nest største i areal og den mest folkerike av Samoaøyene. Upolu ligger øst for «den store øya», Savai'i. Samoas hovedstad Apia ligger på midten av Upolus nordkyst, og den Faleolo internasjonale lufthavn, landets hovedflyplass, ligger vest på øya. Vulkanen som har danna øya har ikke hatt noen utbrudd i historisk tid, men tre lavastrømmer på øya er fra noen hundre til noen tusen år gamle.
Ifølge den samoanske greina av polynesisk mytologi var Upolu den første kvinnen på øya av samme navn.
Upolu ble ramma av jordskjelvet og tsunamien ved Samoa 2009; 20 landsbyer på sørkysten av øya ble ødelagt, deriblant statsminister Tuilaepa Lupesoliai Sailele Malielegaois hjemlandsby Lepa.


== Eksterne lenker ==
Samoa Tourist Authority
Douglas Hutchison

Douglas Hutchison (født 26. mai 1960 i Dover i Delaware) er en amerikansk skuespiller, kjent for sine roller i filmen The Green Mile med Tom Hanks, Eugene Victor Tooms i The X-Files, som Horace Goodspeed i Lost og som Davros i 24. Hutchison eier produksjonsselskapet Dark Water Inc. 
Hutchison tilbrakte mesteparten av barndommen i Detroit, Michigan og i Minneapolis, Minnesota. Han har en yngre bror ved navn Eric. Han flyttet til New York City, der han studerte ved Juilliard School. Der studerte han sammen med skuespillere som Sandy Meisner i to år. Hutchison hadde deltidsjobb for banken Citibank der han var utkledd som kredittkort og delte ut løpesedler ved Times Square. I mai 2011 giftet Hutchison seg med 16 år gamle Courtney Alexis Stodden i Las Vegas, Nevada. På grunn av brudens unge alder måtte moren hennes underskrive en samtykke-erklæring som tillot tidlig ekteskap. 
Hutchison begynte opptre i teater-produksjoner ved Apple Valley High School i Minnesota. Hutchison spilte rollen som seriemorderen Humphrey Becker i TV-serien Law and Order: Special Victims Unit, og i TV-serien Kidnapped, sammen Delroy Lindo. Mer nylig var han gjeste-skuespiller som europeisk terrorist i TV-serien 24 mot blant andre Kiefer Sutherland. Blant hans film-roller er A Time to Kill (1996), Con Air (1997) og Batman & Robin (1997).


== Referanser ==


== Eksterne lenker ==
(en) Offisielt nettsted 
(en) Douglas Hutchison på Internet Movie Database 
(sv) Douglas Hutchison i Svensk Filmdatabas 
(da) Douglas Hutchison på Scope 
(fr) Douglas Hutchison på Allociné 
(en) Douglas Hutchison på AllMovie 
(en) Douglas Hutchison hos The Movie Database
James S. Albus

James S. Albus (født 4. mai 1935 i Louisville, Kentucky, død 17. april 2011) var en amerikansk ingeniør.
I 1957 tok Albus bachelorgrad i fysikk fra Wheaton College i Illinois og året etter mastergrad i elektroteknikk fra Ohio State University i Columbus. I 1972 tok Albus doktorgrad i elektroteknikk ved University of Maryland i College Park.Fra 1957 til 1973 arbeidet Albus som fysiker og ingeniør ved NASA i Washington D.C.
Albus er kjent for sitt bidrag til robotikk og utvikling av forskjellige elektroniske systemer. Han var grunnlegger og tidligere sjef for Intelligent Systems Division for Manufacturing Engineering Laboratory ved National Institute of Standards and Technology (NIST). 


== Referanser ==
Savai’i

Savai'i, også tradisjonelt kalt Salafal, er den største og høyeste øya i Samoa og blant Samoaøyene. Den er også den største landmassen i Polynesia utenfor Ny-Zealand og Hawaii. Øyas befolkning var i folketellinga i 2006 43 142, noe som utgjør 24 % av landets befolkning. Fergeterminalen og den eneste byen er Salelologa, som ligger på østkysten, som er det stedet flest ankommer øya. Det går en asfaltert vei rundt øya, med busser som går til de fleste landsbyene.
Savai'i består av seks distrikter: Fa'asaleleaga, Gaga'emauga, Gaga'ifomauga, Vaisigano, Satupa'itea og Palauli. Hvert distrikt består av landsbyer med sterke tradisjoner rundt slektskap, historie, land og høvdingtitler. Det er også en viss grad av økoturisme på øya.
Øya er den største skjoldvulkanen i det sørlige Stillehavet, med utbrudd seinest på begynnelsen av 1900-tallet. Sentralt på øya ligger Savai'i-regnskogen, som med sine 72 699 hektar er den største regnskogen i Polynesia. Øya har over 100 vulkankratere og inneholder det meste av Samoas endemiske flora og fauna.


== Referanser ==


== Eksterne lenker ==
Samoa Tourism Authority
Sakte-TV

Sakte-TV (engelsk: slow TV) er en samlebetegnelse for en sjanger av TV-program av en ordinær hendelse i sin fulle lengde. Programmene kan være både direkte og i opptak. Navnet kommer av sendingens lange varighet, og det naturlig langsomme tempoet i fremdriften. Eksempler er NRKs programserie Minutt for minutt og ulike førerromsfilmer. Noen svenske programmer er fra 2013 og 2014 da TV4 sendte en reise langs Göta Kanal og 2019 sendte SVT Den stora älgvandringen. I november 2019 sendte avisen Ny Teknik bygging av Lego i tolv timer.


== Referanser ==


== Se også ==
Pausefisk


== Eksterne lenker ==
Ti år med sakte-TV: Nå kommer «Klokken minutt for minutt» nrk.no, 20. mars 2019
Thomas Hellum The world's most boring television ... and why it's hilariously addictive foredrag om sakte-TV på TED-konferanse (video 18 min)
Nagmeldin Ali Abubakr

Nagmeldin Ali Abubakr (født 22. februar 1986) er en sudansk friidrettsutøver, som konkurrerer i sprintløp. Han representerte Sudan under Sommer-OL 2008, der han ble utslått i de innledende rundene.


== Eksterne lenker ==
(en) Nagmeldin Ali Abubakr – Olympedia 
(en) Nagmeldin Ali Abubakr – Sports-Reference (OL-resultater – arkivert) 
(en) Nagmeldin Ali Abubakr – World Athletics 
(en) Nagmeldin Ali Abubakr – Track and Field Statistics
Abdalla Abdelgadir

Abdalla Abdelgadir (født 12. september 1988) er en sudansk friidrettsutøver, som konkurrerer på 1500 meter. Han representerte Sudan under Sommer-OL 2008, der han ble utslått i de innledende rundene.


== Eksterne lenker ==
(en) Abdalla Abdelgadir – Olympics.com 
(en) Abdalla Abdelgadir – Olympic.org 
(en) Abdalla Abdelgadir – Olympedia 
(en) Abdalla Abdelgadir – Sports-Reference (OL-resultater – arkivert) 
(en) Abdalla Abdelgadir – World Athletics 
(en) Abdalla Abdelgadir – Diamond League
Komlavi Loglo

Komlavi Loglo (født 30. desember 1984 fra Badougbe i Togo) er en togolesisk tennisspiller. Han representerte Togo under Sommer-OL 2008, der han ble utslått i de første runde.


== Referanser ==


== Eksterne lenker ==
(en) Komlavi Loglo – Olympedia 
(en) Komlavi Loglo – Sports-Reference (OL-resultater – arkivert) 
(en) Komlavi Loglo – ATP-touren 
(en) Komlavi Loglo – ITF Tennis 
(en) Komlavi Loglo – Davis-cupen
Mats Gustafsson

Mats Olof Gustafsson (født 29. oktober 1964 i Umeå) er en svensk jazzsaxofonist.
Mats Gustafsson fikk sin karrierestart i 1986 i en duo med Christian Munthe og senere i bandet Gush i 1988. Han har spilt med musikere som Peter Brötzmann, Joe McPhee, Paul Lovens, Barry Guy, Yoshimi P-Vi, Thurston Moore, Derek Bailey, Magnus Broo, Otomo Yoshihide, Jim O'Rourke, Thomas Lehn, Evan Parker,Misha Mengelberg, Zu, The Ex og Sonic Youth.
Siden begynnelsen av 1990-tallet har Gustafsson flittig besøkt USA og knyttet kontakt med Chicagomusikere som Hamid Drake, Michael Zerang og Ken Vandermark.
Sammen med bassisten Ingebrigt Håker Flaten og trommeslager Paal Nilssen-Love spiller han i jazz/rock-bandet The Thing.
Gustafsson ble tildelt Nordisk råds musikkpris for 2011


== Referanser ==


== Eksterne lenker ==
Offisielt nettsted 
(en) Mats Gustafsson – kategori av bilder, video eller lyd på Commons 
(en) Mats Gustafsson på Discogs 
(en) Mats Gustafsson på MusicBrainz 
(en) Mats Gustafsson på Spotify 
(en) Mats Gustafsson på Songkick 
(en) Mats Gustafsson på AllMusic
Aisea Tohi

Aisea Tohi (født 15. april 1987) er en tongansk friidrettsutøver, som konkurrerer i sprintløp. Han representerte Tonga under Sommer-OL 2008, der han ble utslått i de innledende rundene.


== Eksterne lenker ==
(en) Aisea Tohi – Olympedia 
(en) Aisea Tohi – Sports-Reference (OL-resultater – arkivert) 
(en) Aisea Tohi – World Athletics
Hinikissia Albertine Ndikert

Hinikissia Albertine Ndikert (født 15. september 1992) er en tsjadisk friidrettsutøver, som konkurrerer i sprintløp. Hun representerte Tsjad under Sommer-OL 2008, der hun ble utslått i de innledende rundene.


== Eksterne lenker ==
(en) Hinikissia Albertine Ndikert – Olympedia 
(en) Hinikissia Albertine Ndikert – Sports-Reference (OL-resultater – arkivert) 
(en) Hinikissia Albertine Ndikert – World Athletics
Okilani Tinilau

Okilani Tinilau (født 2. januar 1989) er en tuvalsk friidrettsutøver, som konkurrerer i sprintløp. Han representerte Tuvalu under Sommer-OL 2008, der han ble utslått i de innledende rundene.


== Referanser ==


== Eksterne lenker ==
(en) Okilani Tinilau – Olympedia 
(en) Okilani Tinilau – Sports-Reference (OL-resultater – arkivert) 
(en) Okilani Tinilau – Transfermarkt 
(en) Okilani Tinilau – national-football-teams.com 
(en) Okilani Tinilau – World Athletics
Asenate Manoa

Asenate Manoa (født 23. mai 1992) er en tuvalsk friidrettsutøver, som konkurrerer i sprintløp. Hun representerte Tuvalu under Sommer-OL 2008, der hun ble utslått i de innledende rundene. Hun var Tuvalus flaggbærer under åpningsseremonien Sommer-OL 2012 i London.


== Eksterne lenker ==
(en) Asenate Manoa – Olympics.com 
(en) Asenate Manoa – Olympic.org 
(en) Asenate Manoa – Olympedia 
(en) Asenate Manoa – Sports-Reference (OL-resultater – arkivert) 
(en) Asenate Manoa – World Athletics
Moses Kamut

Moses Kamut (født 7. juli 1982) er en vanuatisk friidrettsutøver, som konkurrerer i sprintløp. Han representerte Vanuatu i Sommer-OL 2008, der han ble utslått i de innledende rundene.


== Eksterne lenker ==
(en) Moses Kamut – Olympedia 
(en) Moses Kamut – Sports-Reference (OL-resultater – arkivert) 
(en) Moses Kamut – Commonwealth Games Federation 
(en) Moses Kamut – World Athletics
Samoaøyene

Samoaøyene er ei øygruppe på 3 030 km² sentralt i det sørlige Stillehavet, og er en del av Polynesia. Samoaøyenes befolkning er på rundt 250 000, og har et felles språk, felles kultur (kalt fa'a Samoa) og et tradisjonelt styresett kalt fa'amatai. På grunn av kolonialismen ble Samoaøyene og samoanerne delt av europeiske makter. I dag tilhører øyene politisk to jurisdiksjon; det uavhengige landet Samoa i vest, og Amerikansk Samoa, et avhengig område tilhørende USA, i øst. De to områdene er skilt av 64 km med hav.


== Referanser ==
Elis Lapenmal

Elis Lapenmal (født 6. september 1987) er en vanuatisk friidrettsutøver, som konkurrerer i sprintløp. Hun representerte Vanuatu under Sommer-OL 2008, der hun ble utslått i de innledende rundene.


== Referanser ==


== Eksterne lenker ==
(en) Elis Lapenmal – Olympedia 
(en) Elis Lapenmal – Sports-Reference (OL-resultater – arkivert) 
(en) Elis Lapenmal – World Athletics
Tonny Wamulwa

Tonny Wamulwa (født 3. august 1989) er en zambisk friidrettsutøver, som konkurrerer på 5000 meter. Han representerte Zambia under Sommer-OL 2008, der han ble utslått i de innledende rundene.


== Eksterne lenker ==
(en) Tonny Wamulwa – Olympedia 
(en) Tonny Wamulwa – Commonwealth Games Federation 
(en) Tonny Wamulwa – World Athletics
Racheal Nachula

Racheal Nachula (født 14. januar 1990) er en zambisk friidrettsutøver, som konkurrerer i sprintløp. Hun representerte Zambia under Sommer-OL 2008, der hun ble utslått i samifinalen.


== Referanser ==


== Eksterne lenker ==
(en) Racheal Nachula – Olympics.com 
(en) Racheal Nachula – Olympic.org 
(en) Racheal Nachula – Olympedia 
(en) Racheal Nachula – Sports-Reference (OL-resultater – arkivert) 
(en) Racheal Nachula – Commonwealth Games Federation 
(en) Racheal Nachula – Soccerway 
(de) Racheal Nachula – Soccerdonna 
(en) Racheal Nachula – FBref 
(en) Racheal Nachula – World Athletics
Zane Jordan

Zane Jordan (født 18. juli 1991) er en zambisk svømmer, som spesialiserer seg i disiplinen fristil.
Jordan har ingen større internasjonale resultater, og fikk sin olympiske debut da han representerte Zambia under Sommer-OL 2008, der han ble slått ut i de innledende heatene.


== Eksterne lenker ==
(en) Zane Jordan – Olympics.com 
(en) Zane Jordan – Olympedia 
(en) Zane Jordan – Sports-Reference (OL-resultater – arkivert) 
(en) Zane Jordan – Commonwealth Games Federation
Hastings Bwalya

Hastings Bwalya (født 25. juni 1985) er en zambisk amatørbokser, som konkurrerer i vektklassen super lettvekt. Bwalya har ingen større internasjonale resultater, og fikk sin olympiske debut da han representerte Zambia under Sommer-OL 2008, der han ble slått ut i første runde.


== Eksterne lenker ==
(en) Hastings Bwalya – Olympedia 
(en) Hastings Bwalya – Sports-Reference (OL-resultater – arkivert) 
(en) Hastings Bwalya – Commonwealth Games Federation 
(en) Hastings Bwalya – BoxRec